สวัสดีครับคือว่าวันนี้หลังจากผมช่วยตัวเองเสร็จแล้วไปส่องกระจกดูตาตัวเองเห็นตาผมมันแดงๆอะครับแบบมีเส้นเลือดฝอยสีแดงแถวๆข้างล่างตาขวาเต็มเลยครับ แต่ไม่แสบ ไม่คัน นะครับ หลังช่ววตัวเองก็ไม่ได้ไปจับอะไรแถวตาเลยครับ
สวัสดีค่ะ อาการตาแดงอาจจะไม่เกี่ยวกับการสำเร็จความใคร่ด้วยตัวเองโดยตรง แต่อาจมีสาเหตุจาก-ตาแดงหรือเยื่อบุตาอักเสบ ภาวะดังกล่าวอาจทำให้มีอาการตาแดง ระคายเคืองตา ขี้ตาสีขาว สีเขียว หรือสีเหลืองออกมาเป็นปริมาณมาก อาจเกิดจากการระคายเคืองเช่นแพ้สารเคมี หรือการไปขยี้ตา หรือการติดเชื้อไวรัสที่บริเวณตาขาว-ภูมิแพ้ที่ตา ทำให้มีขี้ตา และคันตา ตาแดง มักเป็นช่วงเช้าๆ แต่มักเป็น 2 ข้างเท่าๆกัน-กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบได้ ซึ่งเป็นสาเหตุทำให้มีตาแดง ร่วมกับมีขี้ตาไหลออกมาเป็นเมือกเหนียวตลอด และปวดตา เป็นภาวะอันตรายอาจทำให้เสียการมองเห็นได้-เส้นเลือดฝอยในตาแตก จากความดันสูง หรือการไปขยี้ตาแรงๆถ้าอาการไม่ดีขึ้น ยังมีตาแดงมาก ปวดตา การมองเห็นผิดปกติ ควรไปพบจักษุแพทย์เพื่อดูว่ามีการติดเชื้อ หรือมีแผลที่กระจกตาร่วมด้วยหรือไม่เบื้องต้นไม่ไปขยี้ตาบ่อยๆ ล้างหน้าได้ตามปกติ และระวังการติดต่อไปสู่ผู้อื่น ไม่ควรขยี้ตาบ่อยๆ แล้วเอามือไปสัมผัสผู้อื่นต่อ